**Z Á P I S N I C A č. 14**

**zo 14. riadneho zasadnutia Obecného zastupiteľstva obce Perín – Chym,**

**konaného dňa 16.12.2020**

**Prítomní :**MVDr. Ladislav Molnár PhD. - starosta

**Poslanci:**  Ing. Miroslav Podžuban, Ing. Roland Vinter, Miroslav Lochman, Ľudmila Révésová, Zoltán Sabo, Bartolomej Damko a Róbert Kapaló

**Za overovateľov zápisnice:** Miroslav Lochman a Zoltán Sabo

**Zapísala :** Ing. M. Štefánová

**Program :**

1. Otvorenie*(určenie zapisovateľa, overovateľov zápisnice)*
2. Schválenie programu zasadnutia OZ
3. Informácia starostu obce
4. VZN č.1/2020 o nakladaní s komunálnymi odpadmi a s drobnými stavebnými odpadmi na území obce Perín-Chym
5. VZN č. 2/2020 - Prevádzkový poriadok pohrebiska a domu smútku obce Perín-Chym
6. Plán kontrolnej činnosti hlavného kontrolóra obce na I. polrok r.2021
7. Schválenie rozpočtu obce na roky 2021-2023
8. Rôzne (interpelácie poslancov, žiadosti občanov)
9. Záver

**K bodu č.1:**

Starosta obce MVDr. Ladislav Molnár PhD. otvoril zasadnutie Obecného zastupiteľstva, privítal poslancov, navrhol overovateľov a zapisovateľku zápisnice, ktorí boli schválení.

**K bodu č.2:**

V tomto bode starosta oboznámil prítomných s programom zasadnutia, ktorý poslanci schválili prijatím uznesenia č.115.

**K bodu č.3:**

V tomto bode starosta podal tieto informácie:

* Došlo k dokončeniu prác asfaltovania vo všetkých troch častiach obce ako aj v Gomboši. Dokončujú práce na ceste medzi Perínom a Gombošom
* Prioritou bolo jesenné upratovanie verejných priestranstiev v obci.
* Obci boli doručené kompostéry (490 ks), mulčovač a štiepkovač konárov. Momentálne čakáme na dotáciu z Environmentálneho fondu. Kompostéry sa budú distribuovať do všetkých domácností v demonte spolu s návodom na zloženie.
* Začala sa stavba na rybníkoch, kvôli korona vírusu sa práce predĺžia do apríla.
* Podali sme žiadosť na Environmentálny fond o dotáciu na kúrenie v kultúrnom dome v Chyme.
* Naši zamestnanci osadili cestné stĺpiky na ceste do Kechneca.
* Zakúpili sa fotopasce kvôli neporiadku na cintoríne v Períne a kvôli vandalizmu vo Vyšnom Lánci, kde bola poškodená výzdoba na verejnom priestranstve.
* Bolo dokúpené vianočné osvetlenie a dekorácie na verejné priestranstvá.
* Z projektu VÚC – Koľko lásky sa zmestí do jednej krabice – obec dostala 30 vianočných darčekov pre starších ľudí a ľudí v núdzi. Tieto budú odovzdané.

Poslanci prijali hlasovaním uznesenie č. 116.

**K bodu č.4:**

V 4. bode programu sa rokovalo o potrebe viacerých zmien vo VZN o odpadoch v zmysle upravenej legislatívy. Preto prijali nové VZN hlasovaním za uznesenie č. 117.

**K bodu č.5:**

Zmenou zákona bolo potrebné aktualizovať a upraviť VZN o prevádzkovom poriadku na cintorínoch. Poslanci odsúhlasili nové VZN prijatím uznesenia č. 118.

**K bodu č.6:**

Hlavný kontrolór sa rokovania nemohol zúčastniť, ale doložil k rokovaniu Plán kontrolnej činnosti na I. polrok r.2021. Starosta plán predniesol a poslanci ho schválili prijatím uznesenia č. 119.

Zároveň starosta prečítal správu hlavného kontrolóra o kontrolnej činnosti obce Perín-Chym za II. polrok roku 2020. Poslanci prijali hlasovaním uznesenie č. 120.

**K bodu č.7:**

V tomto bode predseda finančnej komisie Ing. Vinter ozrejmil predložený návrh rozpočtu na roky 2021-2023, predniesol detailne čerpanie rozpočtu a stav financií ku koncu roka 2020. Starosta prečítal odporúčacie stanovisko hlavného kontrolóra obce schváliť rozpočet na rok 2021 podľa predloženého návrhu a poslanci po rokovaní odsúhlasili rozpočet uznesením č. 121.

Pani Lichvárová požiadala o slovo a informovala poslancov o nedoplatkoch na daniach a poplatkoch za odpad. K nevymožiteľným pohľadávkam prijali poslanci uznesenie č. 122.

Informovala aj o poplatkoch za hrobové miesta.

Starosta navrhol čerpanie kapitálových výdavkov z rozpočtu a poslanci schválili jeho návrh prijatím uznesenia č. 123.

**K bodu č.8:**

V tomto bode boli riešené žiadosti:

* František Krivda žiadal o odpustenie nájomného za 4. štvrťrok r.2020 kvôli Covid 19. Poslanci prihliadli na závažnosť situácie a žiadosti vyhoveli prijatím uznesenia č. 124.
* Súrodenci Regináčovci, vlastníci pozemku pri 7 nových domoch v Períne podali žiadosť o odpredaj pozemku pod prístupovou cestou obci spolu s rozostavanou cestou. Ing. Vinter sa opýtal: Cesta má zlé podložie, rigol vodu neodvádza, prečo máme takúto cesto prevziať? Nemáme zmluvu s p. Regináčom o prevzatí cesty po jej dokončení? Zmluvu obec nemá. Starosta argumentoval, že ak náhodou prevezme prístupovú cestu iná fyzická osoba, obec príde o možnosť prepojiť komunikácie podľa územného plánu. Ak budú výzvy na dotácie k rekonštrukciám a úpravám komunikácií, obec sa bude môcť uchádzať, iba ak bude pozemok v jej vlastníctve. Preto navrhol odkúpenie pozemku za cenu 1 Eura. Obdobná situácia je aj na Senskej ulici, kde vlastník prístupovej cesty (p. Karafa) je ochotný ju odovzdať obci. Po rozsiahlej diskusii poslanci prijali uznesenie č.125.
* Obecný futbalový klub Perín žiadal o dotáciu na chod klubu vo výške 10.000,-€. Poslanci žiadosti vyhoveli prijatím uznesenia č. 126.
* František Kövešdi z Chymu dal žiadosť o odpredaj časti obecného pozemku, ktorý užíva. Doložil geometrický plán. Po zverejnení zámeru budú poslanci rokovať o tomto pozemku. Poslanci prijali uznesenie č. 127.

Došlo k nešťastiu v mladej rodine Hájkovej, kde matka dvoch detí, ktorá pochádza z Perína (dcéra Ing. Evy a Juraja Trembeczkých, Perín 270), spolu s manželom ostali na ulici. Ich byt v Košiciach 08.12.2020 vyhorel, prišli o všetko. Prichýlili ich rodičia v Períne. Starosta poprosil poslancov o odsúhlasenie finančnej pomoci pre túto rodinu. Poslanci jednoznačne schválili pomoc vo výške 3000,-€ uznesením č.128.

**K bodu č.9:**

Na záver sa pán starosta poďakoval všetkým prítomným poslancom za účasť, zaželal požehnané sviatky a ukončil zasadnutie OZ.

 ................................... ................................... ............................................

Miroslav Lochman Zoltán Sabo MVDr. Ladislav Molnár PhD.

 overovateľ overovateľ starosta obce

**PRIJATÉ UZNESENIA**

**zo 14. riadneho zasadnutia Obecného zastupiteľstva obce Perín – Chym,**

**konaného dňa 16.12.2020**

**UZNESENIE č. 115**

Obecné zastupiteľstvo Obce Perín-Chym **s c h v a ľ u j e** program 14. riadneho zasadnutia OZ v Períne-Chyme.

Hlasovanie : za: 7, proti : 0, zdržali sa: 0

**UZNESENIE č. 116**

Obecné zastupiteľstvo Obce Perín-Chym **b e r i e na  vedomie** informáciu starostu za uplynulé obdobie od posledného zasadnutia OZ.

Hlasovanie : za: 7, proti : 0, zdržali sa: 0

**UZNESENIE č. 117**

Obecné zastupiteľstvo Obce Perín-Chym **s c h v a ľ u j e**  VZN č.1/2020 o nakladaní s komunálnymi odpadmi a s drobnými stavebnými odpadmi na území obce Perín-Chym podľa predloženého návrhu.

Hlasovanie : za: 7, proti : 0, zdržali sa: 0

**UZNESENIE č. 118**

Obecné zastupiteľstvo Obce Perín-Chym **s c h v a ľ u j e** VZN č. 2/2020 - Prevádzkový poriadok pohrebiska a domu smútku obce Perín-Chym podľa predloženého návrhu.

Hlasovanie : za: 7, proti : 0, zdržali sa: 0

**UZNESENIE č. 119**

Obecné zastupiteľstvo Obce Perín – Chym :

1. **s c h v a ľ u j e** Plán kontrolnej činnosti hlavného kontrolóra obce na I. polrok r.2021
2. **p o v e r u j e** vykonaním kontrolnej činnosti

podľa predloženého návrhu.

Hlasovanie : za: 7, proti : 0, zdržali sa: 0

**UZNESENIE č. 120**

Obecné zastupiteľstvo Obce Perín-Chym **b e r i e n a  v e d o m i e** správu hlavného kontrolóra o kontrolnej činnosti obce Perín-Chym za II. polrok roku 2020.

Hlasovanie : za: 7, proti : 0, zdržali sa: 0

**UZNESENIE č. 121**

Obecné zastupiteľstvo v Períne – Chyme:

1. **b e r i e na vedomie** odporúčacie stanovisko hlavného kontrolóra obce schváliť rozpočet na rok 2021 podľa predloženého návrhu,
2. **b e r i e na vedomie** návrh viacročného rozpočtu na rok 2021-2023
3. **s c h v a ľ u j e** rozpočet na rok 2021 podľa predloženého návrhu.

Hlasovanie : za: 7, proti : 0, zdržali sa: 0

**UZNESENIE č. 122**

Obecné zastupiteľstvo Obce Perín-Chym **s c h v a ľ u j e** vyradenie nevymožiteľných pohľadávok daní a  poplatkov z evidencie v účtovníctve podľa predloženého návrhu v celkovej výške 2070,56 €.

Hlasovanie : za: 7, proti : 0, zdržali sa: 0

**UZNESENIE č. 123**

Obecné zastupiteľstvo Obce Perín-Chym **s c h v a ľ u j e** čerpanie kapitálových výdavkov z rozpočtu vo výške 10.000,-€ na nákup autobusových zastávok v Períne, 10.000,-€ na rekonštrukciu budovy OcÚ v Chyme a 10.000,-€ na rekonštrukciu rigolov vo Vyšnom Lánci.

Hlasovanie : za: 7, proti : 0, zdržali sa: 0

**UZNESENIE č. 124**

Obecné zastupiteľstvo Obce Perín-Chym **s c h v a ľ u j e** odpustenie nájmu Františkovi Krivdovi vo výške 407,30 -€ za 4.štvrťrok 2020.

Hlasovanie : za: 7, proti : 0, zdržali sa: 0

**UZNESENIE č. 125**

Obecné zastupiteľstvo Obce Perín-Chym **s c h v a ľ u j e** kúpu pozemku - parcela registra „C“ č. **178/1,** druh: záhrada, o výmere 1242 m2, LV 4, k.ú. Perín spolu s rozostavanou stavbou prístupovej komunikácie na základe stavebného povolenia, bez kolaudácie, za cenu jedného Eura, po predložení kúpnej zmluvy a po preskúmaní podmienok stavebného povolenia vrátane dokumentácie stavebnou komisiou.

Hlasovanie : za: 7, proti : 0, zdržali sa: 0

**UZNESENIE č. 126**

Obecné zastupiteľstvo Obce Perín-Chym **s c h v a ľ u j e** dotáciu Obecnému futbalovému klubu Perín vo výške 10.000,-€ na rok 2021.

Hlasovanie : za: 7, proti : 0, zdržali sa: 0

**UZNESENIE č. 127**

Obecné zastupiteľstvo Obce Perín-Chym **b e r i e n a  v e d o m i e** žiadosť Františka Kövešdiho o odpredaj pozemku podľa predloženého geometrického plánu.

Hlasovanie : za: 7, proti : 0, zdržali sa: 0

**UZNESENIE č. 128**

Obecné zastupiteľstvo Obce Perín-Chym **s c h v a ľ u j e** finančnú výpomoc vo výške 3.000,-€ pre rodinu Hájkovu, bytom Ovručská 10, Košice.

Hlasovanie : za: 7, proti : 0, zdržali sa: 0